**Návrh zmluvy: -** vyvesený na úradnej tabuli dňa: 21.01.2022

* zverejnený na webovej stránke mesta dňa: 21.01.2022

**Lehota na predloženie pripomienok k návrhu VZN:** do 08.02.2022 vrátane

**Návrh zmluvy**

 **o poskytnutí finančných prostriedkov na mzdy a prevádzku**

**na dieťa, žiaka alebo na poslucháča**

uzavretá podľa § 51 zákona č. 40/1964 Zb. Občiansky zákonník v znení neskorších predpisov a podľa § 6 ods. 12 písm. b) a d) a §9aa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zmluva“)

1. **Poskytovateľ:**

Mesto Šamorín

Sídlo: Hlavná 37, 931 01 Šamorín

Meno a priezvisko štatutárneho orgánu: Csaba Orosz, primátor mesta

Číslo účtu (IBAN): Sk32 0000 0000 0009 2142 0122

IČO: 305 723

DIČ: 202 037 0121

Webové sídlo: https://samorin.sk/

(ďalej len „poskytovateľ”)

a

1. **Prijímateľ:**

Názov: Reformovaná kresťanská cirkev na Slovensku - Cirkevný zbor Šamorín

Sídlo: Cintorínska 554/16, 931 01 Šamorín

Meno a priezvisko štatutárneho orgánu: István Bucsuházy

Číslo účtu (IBAN): SK61 0200 0000 0043 3723 7255

IČO: 340 76 131

DIČ:

(ďalej len „prijímateľ”)

(ďalej aj ako „zmluvné strany“)

**Článok 1**

**Predmet zmluvy**

1. Predmetom zmluvy je poskytnutie finančných prostriedkov na mzdy a prevádzku pre školy a školské zariadenia v zriaďovateľskej pôsobnosti prijímateľa:

Materská škola Reformovanej kresťanskej cirkvi s vyučovacím jazykom maďarským – Református Óvoda, Strelecká ul. 9, Šamorín – Somorja

2. Finančné prostriedky na mzdy a prevádzku uvedené v bode 1 tohto článku sa poskytujú v súlade s § 6 ods. 12 písm. b), h) a k) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Článok 2**

**Výška finančných prostriedkov na mzdy a prevádzku**

1. Finančné prostriedky na mzdy a prevádzku sa poskytujú z finančných prostriedkov poukázaných podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov.

2. Finančné prostriedky sa poskytujú v plnej výške sumy určenej na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia vypočítanej podľa § 2 ods. 1 písm. c) nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov:

|  |  |  |
| --- | --- | --- |
| Predpokladaná hodnota jednotkového koeficientu: 98,64 | Koeficient | Suma |
| Dieťa materskej školy | 27,3 | 2 991 |
| Počet detí k 15.09.2021 | 62 | 185 442 |

3. Ročná výška finančných prostriedkov sa určí ako súčin výšky finančných prostriedkov na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia a počtu detí a žiakov podľa stavu k 15. septembru začínajúceho školského roka uvedených v štatistickom výkaze Škôl (MŠVVŠ SR) 40-01.

**Článok 3**

**Lehota na predloženie údajov**

Prijímateľ poskytne údaje podľa ktorých poskytovateľ poskytne finančné prostriedky na mzdy a prevádzku najneskôr do 25. septembra príslušného kalendárneho roka.

**Článok 4**

**Lehota poskytnutia finančných prostriedkov**

1. Poskytovateľ poskytne prijímateľovi finančné prostriedky na jeho bankový účet na vedenie prostriedkov poskytovaných zo štátneho rozpočtu uvedený v záhlaví tejto zmluvy každý mesiac vo výške 1/12 – iny zo sumy 185 442 eur.

2. Za mesiac január 2022 budú finančné prostriedky podľa predchádzajúceho odseku poskytnuté prijímateľovi bezodkladne po podpise tejto zmluvy, najneskôr do 05.02.2022, v ostatných mesiacoch budú finančné prostriedky poskytnuté prijímateľovi vždy do konca daného mesiaca.

**Článok 5**

**Účel poskytnutia a použitia finančného príspevku**

1. Finančný príspevok poskytnutý poskytovateľom je účelovo viazaný a môže byť použitý výhradne na mzdy, odvody z miezd a prevádzku školského zariadenia.

2. Prijímateľ je oprávnený čerpať poskytnuté finančné prostriedky najneskôr do 31.12.2022.

**Článok 6**

**Kontrola poskytnutých finančných prostriedkov**

1. Poskytovateľ je oprávnený vykonávať kontrolu údajov poskytnutých prijímateľom, podľa ktorých postupuje poskytovateľ pri financovaní základných umeleckých škôl, jazykových škôl, materských škôl a školských zariadení okrem údajov podľa §7a zákona č. 597/2003 Z. z.

2. Poskytovateľ je oprávnený vykonávať finančnú kontrolu na úseku hospodárenia s finančnými prostriedkami pridelenými podľa tejto zmluvy a kontrolovať efektívnosť a účelnosť ich využitia.

3. Prijímateľ je povinný umožniť poskytovateľovi kontrolu údajov, podľa ktorých poskytovateľ postupuje pri financovaní základných umeleckých škôl, jazykových škôl, materských škôl a školských zariadení okrem údajov podľa §7a zákona č. 597/2003 Z. z.

4. Prijímateľ finančných prostriedkov na mzdy a prevádzku, ktorému boli poskytnuté finančné prostriedky v danom roku je povinný ich zúčtovať vždy do 15.1. nasledujúceho kalendárneho roka. Prijímateľ finančných prostriedkov na mzdy a prevádzku ktorému boli poskytnuté finančné prostriedky v danom roku je povinný do 30.04. nasledujúceho kalendárneho roka zaslať Správu o hospodárení za predchádzajúci kalendárny rok.

5. Prijímateľ je povinný umožniť poskytovateľovi kontrolu hospodárenia s finančnými prostriedkami pridelenými podľa tejto zmluvy, najmä kontrolu efektívnosť a účelnosť ich použitia.

6. Prijímateľ je povinný ku kontrole predložiť poskytovateľovi originály všetkých dokladov týkajúcich sa použitia poskytnutých finančných prostriedkov.

**Článok 7**

**Osobitné ustanovenia**

Ak príjemca ukončí poskytovanie činnosti v priebehu rozpočtového roka, zúčtuje poskytnuté finančné prostriedky na mzdy a prevádzku ku dňu skončenia činnosti, najneskôr do 30 dní po ukončení činnosti a v tomto termíne vráti nevyčerpané poskytnuté finančné prostriedky na účet poskytovateľa.

**Článok 8**

**Spoločné a záverečné ustanovenia**

1. Zmluva sa uzatvára na dobu určitú do 31.decembra 2022.

2. Zmluva nadobúda platnosť dňom jej podpísania obidvomi zmluvnými stranami a účinnosť dňom jej zverejnenia.

3. Zmluvu je možné meniť a dopĺňať po dohode zmluvných strán, a to len vo forme písomných a riadne očíslovaných dodatkov.

4. Práva a povinnosti zmluvných strán, ktoré nie sú upravené v tejto zmluve, sa riadia ustanoveniami zákona č. 596/2003 Z. z., zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

5. Táto zmluva je vyhotovená v dvoch rovnopisoch, z ktorých poskytovateľ a prijímateľ dostane po jednom vyhotovení.

6. Zmluvné strany vyhlasujú, že túto zmluvu uzavreli slobodne, nie za zjavne nevýhodných podmienok, prečítali ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

V Šamoríne, dňa \_\_\_\_\_\_\_\_\_\_\_\_\_\_ V Šamoríne, dňa \_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poskytovateľ Prijímateľ